גיירמו מרטינס לופז (בספרדית: Guillermo Martínez López; נולד ב-28 ביוני 1981) הוא אתלט קובני. הוא בעל מדליית כסף ומדליית ארד באליפות העולם באתלטיקה ובשתי מדליות זהב במשחקים הפאן-אמריקאיים.
ביוגרפיה.
מרטינס השתתף לראשונה באליפות העולם באתלטיקה שנערכה בהלסינקי, פינלנד בשנת 2005, וסיים במקום עשירי בהטלת כידון בתוצאה של 72.68 מטר. באליפות העולם באתלטיקה שנערכה באוסקה, יפן בשנת 2007 סיים במקום תשיעי בהטלת כידון בתוצאה של 82.03 מטר.
במשחקים הפאן-אמריקאיים שנערכו בשנת 2007 זכה מרטינס במדליית זהב בהטלת כידון בתוצאה של 77.66 מטר, ובמשחקים הפאן-אמריקאיים שנערכו שנת 2011 קבע את שיאו האישי והשיא הקובני וזכה במדליית הזהב עם תוצאה של 87.20 מטר.
סגן אלוף העולם.
באליפות העולם באתלטיקה שנערכה בברלין, גרמניה בשנת 2009 זכה מרטינס במדליית כסף בהטלת כידון בתוצאה של 86.41 מטר, אחרי אנדראס ת'ורקילדסן מנורווגיה (89.59 מטר) ולפני יוקיפומי מורקאמי מיפן (82.97 מטר).
באליפות העולם באתלטיקה שנערכה בטגו, קוריאה הדרומית בשנת 2011 זכה מרטינס במדליית ארד בהטלת כידון בתוצאה של 84.30 מטר, אחרי מתיאס דה צורדו מגרמניה (86.27 מטר) ואנדראס ת'ורקילדסן (84.78 מטר).
שיאים אישיים.
באצטדיון פתוח
הלקסיקון היהודי
הלקסיקון היהודי (Jüdisches Lexikon), ובשמו המלא: "הלקסיקון היהודי: מדריך אנציקלופדי לידע יהודי" (Jüdisches Lexikon: ein enzyklopädisches Handbuch des jüdischen Wissens) הוא לקסיקון יהודי בשפה הגרמנית שהופיע בהוצאת היידישער פערלאג בברלין בירת גרמניה בשנים 1927–1930.
הלקסיקון, בן ארבעה כרכים (הרביעי מורכב משני חלקים), הוא עודנו הלקסיקון היהודי הכללי המעמיק והמקיף ביותר בשפה הגרמנית. "הביוגרפיה הלאומית היהודית הגדולה" שחיבר שלמה וינינגר אמנם עולה עליו בהיקף, אך זהו לקסיקון ביוגרפי בלבד. יוזמה אנציקלופדית נוספת בשפה הגרמנית, אנציקלופדיה יודאיקה, הופסקה עם עליית הנאצים לשלטון.
הלקסיקון נערך על ידי גאורג הרליץ וברונו קירשנר, בהשתתפות איסמר אלבוגן, ובהכנתו השתתפו יותר מ-230 אינטלקטואלים יהודים נודעים, בהם יוסף מייזל, אהרון סנדלר, מקס סולובייצ'יק, פליקס טיילהבר, רוברט ולטש, מיכאל ברקוביץ, נתן מיכאל גלבר והרב מקס וינר.
ישנם חוקרים הסבורים כי התעמולה הנאצית בגרמניה עסקה ברדיפה אנטישמית של צ'ארלי צ'אפלין בהסתמכה באופן שגוי על הערך עליו בלקסיקון, שבו נכתב על צ'אפלין כך: "אחד מגדולי השחקנים בדורנו. נולד בשנת 1889 למשפחה יהודית ממזרח אירופה, טוֹנְשְׁטֵיין [Thonstein], שהיגרה לאנגליה באמצע המאה ה-19. בלצונו הוא מצייר את הצער הנצחי, את מצב הרוח היהודי הטרגי הטיפוסי, ואכזבה אילמת המביאה הלם עמוק מאוד." למעשה, הביוגרפים של צ'אפלין סבורים כיום שלשחקן לא היו שורשים יהודיים.
כרכי הלקסיקון היהודי עברו דיגיטציה וזמינים במלואם באינטרנט.
ZIM (פורמט קובץ)
ZIM הוא פורמט קובץ פתוח, המיועד לאחסון תוכן מבוסס ויקי לשימוש במחשבים לא צורך בחיבור רשת. בפורמט מושם דגש על תוכני ויקיפדיה ושאר מיזמי ויקימדיה.
הפורמט מאפשר דחיסה של מאמרים, כולל חיפוש בטקסט מלא, ניווט באמצעות קטגוריות וטיפול בתמונות הדומה למדיה-ויקי, הקובץ כולו ניתן לחיפוש וקריאה בפשטות בתוכנה כמו Kiwix, בשונה מממסד הנתונים של ויקיפדיה.
המיזם openZim שאחראי על פיתוח הפורמט מספק תמיכה לתוכנת קוד פתוח שקוראת את פורמט ZIM שנקראת Kiwix.
פורמט ZIM החליף את פורמט ה-Zeno, ושמו הוא ראשי תיבות של המילים "Zeno IMproved"
ז'אן לואי לומייר
Jüdisches Lexikon
אוגוסט מארי לואי ניקולא לומייר
פט סאמית
יעקב כספי
יעקב כספי (ט"ז באדר תרמ"ט, 1889 - תשכ"ה, אוקטובר 1964) היה איש עסקים, ממייסדי שכונת בת גלים בחיפה, מחלוצי הספנות בארץ ישראל ואזרח כבוד של העיר חיפה.
ביוגרפיה.
כספי נולד בעיר העתיקה בירושלים לאברהם חיים זילברמן ולנחמה רבקה, בתו של הרב משה יהושע יאנובר (דיסקין), ממייסדי שכונת מאה שערים. אחיו של מרדכי כספי, בילדותו למד בתלמוד תורה עץ חיים. את השכלתו המסחרית רכש בבית הספר למסחר של חברת "עזרה".
הוא עבד בחברת "וילהלם גרוס", חברה גרמנית שעסקה בסחר גלויות מארץ הקודש. בשנת 1909, בגיל 20, עבר לגור בחיפה במסגרת עבודתו. בשנת 1913 נשא לאשה את עדה גליקברג.
בחיפה היה ליזם ואיש עסקים. בשנת 1920 הקים סוכנות שעסקה ביבוא ובמסחר ברחבי ארץ ישראל יחד עם שותפיו דיסקין וקפלן. במשך השנים התרחבו עסקי החברה גם לעסקי ספנות וביטוח. בשנת 1939 הפך לבעליה היחיד של החברה והיא נקראת "כספי ספנות". בנוסף, היה חבר ועד לשכת המסחר העברית וסגן הנשיא שלה, בשנת 1927 נבחר לגזבר הלשכה. היה חבר בוועד לשכת הספנות הישראלית.
בשנת 1921 נמנה עם קבוצת אנשי עסקים חיפאיים חברי אגודת הסוחרים שיזמו את הקמת המרכז המסחרי הישן. עם הקבוצה נמנו גם שבתי לוי, שמואל פבזנר ונוספים. לצורך הרכישה הקימו השותפים את "החברה למרכז מסחרי".
בין השנים 1935–1938 שימש כיו"ר ועד אגודת בת גלים.
כספי היה פעיל במסגרות חברתיות והתנדבותיות שונות. היה חבר בארגון בני ברית, ייסד לשכת "כרמל" ושימש כנשיאה במשך שנתיים. הוא היה חבר ברוטרי ובלשכת הבונים החופשיים, והיה ממייסדי בית האבות של הבונים החופשיים בנהריה.
במלחמת העצמאות שימש כנשיא בפועל של לשכת הספנות הישראלית וניהל עם ממשלת המנדט את המשא ומתן להעברת נמל חיפה לשלטונות הישראליים. לאחר קום המדינה שימש כמנהל הכספים של נמל חיפה. בשנת 1956, לאחר שפרש ממנהלת הנמל, היה נשיא אגודת סקאל לעידוד התיירות, ייסד את האיגוד לחוק הימי בישראל ושימש כנשיא האיגוד.
בשנותיו האחרונות שימש גם כגבאי בית הכנסת המרכזי בבת גלים, ולאחר מותו נקרא על שמו הרחוב שבו שוכן בית הכנסת.
בשנת 1960 זכה כספי לאזרחות לשם כבוד בעיר חיפה על פועלו בתחום הספנות.
בשנת 1965, לאחר מותו, קיבלה החברה שהקים תעודת הוקרה מלשכת המסחר והתעשייה בחיפה על קיום רצוף של חמישים שנות עסק בעיר.
לכספי נולדו שלושה ילדים. בנו אוריאל המשיך את דרכו בניהול החברה.
העתקה רציונלית
העתקה רציונלית (באנגלית rational map) היא סוג של פונקציה חלקית בין יריעות אלגבריות. כאן נניח שהיריעות הן אי-פריקות מעל שדה סגור אלגברית formula_1.
באופן אינטואיטיבי, העתקה רציונלית היא מורפיזם של יריעות המוגדר רק על קבוצה פתוחה צפופה לא ריקה של יריעת התחום (כלומר, היא פונקציה חלקית). להעתקות רציונליות יש חשיבות בגאומטריה אלגברית והתחומים המשיקים.
הגדרה.
העתקה רציונלית formula_2 בין שתי יריעות formula_3 ו-formula_4 היא מחלקת שקילות של זוגות formula_5 כך ש-formula_6 היא מורפיזם של יריעות מקבוצה פתוחה לא-ריקה formula_7 (ומאחר שהיא פתוחה במרחב אי-פריק היא גם צפופה בו) ל-formula_4. שני זוגות formula_9 ו-formula_10 נקראים שקולים אם הפונקציות שלהן מזדהות על חיתוך תחומיהן formula_11 (שהוא לא ריק משום ש-formula_3 יריעה אי-פריקה), כלומר: formula_13. כדי להוכיח שזה אכן יחס שקילות, מסתמכים על הלמה הבאה: אם שני מורפיזמים שווים על קבוצה פתוחה צפופה, אזי הם שווים.
העתקה רציונלית formula_2 נקראת העתקה בירציונלית אם היא דומיננטית (כלומר: formula_15) וקיימת העתקה רציונלית formula_16 כך שהרכבתן מחזירה את העתקת הזהות (על היריעה המתאימה, תלוי בסדר ההרכבה). שתי יריעות נקראות שקולות בירציונלית או איזומורפיות בירציונלית אם קיימות ביניהן העתקות בירציונליות כנ"ל. יש לציין שזו תכונה חלשה יותר מאיזומורפיזם רגיל של יריעות.
יישומים וחשיבות.
החשיבות של העתקות בגאומטריה אלגברית היא הקשר בין העתקות כאלה לשדות הפונקציות של היריעות X ו-Y שנסמן formula_17 ו-formula_18 בהתאמה.
דוגמאות.
פונקציה רציונלית.
פונקציה רציונלית ב-formula_19 היא מקרה פרטי של העתקה רציונלית. כל פונקציה רציונלית ניתן להציג כמנת פולינומים formula_20 כך ש-formula_21 ו-formula_22 הוא לא פולינום האפס. קל לראות ש-formula_23 מוגדרת על הקבוצה הפתוחה formula_24 בטופולוגיית זריצקי.
שקילות בירציונלית.
יהי formula_25 מעגל שרדיוסו שווה ל-1 ויהי formula_26 הישר הממשי שמורכבים כמתואר באיור 1. נתאים בין נקודות המעגל לנקודות הישר באופן הבא: נמקם את המעגל ברדיוס 1 במערכת צירים קרטזית x-y כך שמרכזו נמצא בנקודה formula_27 וקצהו העליון הוא ב-formula_28. בנקודה הנמוכה ביותר משיק המעגל לקו ישר שנסמנו כציר ה-t. קרן יוצאת מ-(0,1) וחותכת את המעגל בנקודה formula_29, שצבועה באדום, ממשיכה ואז חותכת את הישר t בנקודה "t", שצבועה בכחול. באמצעות קרן זו מתאימים בין הנקודות "formula_29" לנקודות "t". אפשר לתאר התאמה זו באמצעות העתקה (בי)רציונלית.
קיימת העתקה בירציונלית מ-formula_25 ל-formula_26 המוגדרת על ידי
העתקה זו מוגדרת לכל formula_34 פרט ל-formula_35 וניתן לראות ש-formula_36.
ההעתקה הבירציונלית ההפכית היא
(אפשר לבדוק בחישוב ישיר שבהגדרה זו אכן מתקיים formula_38 כנדרש).
בחישוב ישיר ניתן לראות ש-
לכן, formula_25 ו-formula_26 איזומורפיים בירציונלית, אך הם לא איזומורפיים במובן הרגיל, שכן המעגל הוא קבוצה קומפקטית חסומה ואילו הישר הממשי לא.
עיטור כריסטיאן אנדרסן לספרות ילדים ונוער
בונד (סין)
איוואן גשוב
איוואן אֶבְסְטְרָטִיֶיב גֶשוֹב (בבולגרית: Иван Евстратиев Гешов; 20 בפברואר 1849, פלובדיב, האימפריה העות'מאנית – 11 במרץ 1924, סופיה, ממלכת בולגריה) היה פוליטיקאי בולגרי אשר כיהן במספר כהונות כשר, כיושב ראש האספה הלאומית של בולגריה וכן כראש ממשלת ממלכת בולגריה.
ראשית הקריירה.